- Hindi News
- National
- बंगले के दरवाजे में करंट छोड़ एसडीएम को मारने का प्रयास, लापता कर्मचारी पर शक
बंगले के दरवाजे में करंट छोड़ एसडीएम को मारने का प्रयास, लापता कर्मचारी पर शक
भास्कर संवाददाता | खातेगांव (देवास)
देवास जिले के खातेगांव एसडीएम अनुकूल जैन को उनके सरकारी बंगले के दरवाजे पर करंट छोड़कर जाने से मारने का प्रयास किया गया। घटना रविवार सुबह 10.45 बजे हुई जब जैन घर में अकेले थे। अंदर से दरवाजा खोलते ही उन्हें करंट का झटका लगा और दूर फिंका गए। पुलिस ने अज्ञात के खिलाफ प्रकरण दर्ज किया है लेकिन जांच में खुलासा हुआ है कि यह करतूत एसडीएम बंगले पर रोजाना पौधों को पानी देने आने वाले नगर परिषद के दैनिक वेतनभोगी कर्मचारी जीवन कोरकू की है। जीवन घटना वाली सुबह नौ बजे एसडीएम बंगले पर देखा गया और उसने ड्राइवर सहित अन्य कर्मचारियों को यह कहकर फोन पर बंगले आने से मना किया था कि साहब बाहर गए हैं इसलिए मत आना।
पुलिस के अनुसार, शनिवार रात से रविवार सुबह के बीच खातेगांव एसडीएम जैन के निवास पर मुख्य दरवाजे पर करंट छोड़कर जान से मारने की कोशिश की गई। मंगलवार को उन्होंने थाने पर रिपोर्ट दर्ज कराई कि रविवार सुबह 10.45 बजे पर मैंने अपने सरकारी निवास के मुख्य दरवाजे को खोलने का प्रयास किया तो उसमें मुझे बहुत तेज करंट का झटका लगा। उसके बाद मैंने दरवाजे को प्लास्टिक की वस्तु से खोलने का प्रयास किया, फिर भी दरवाजा नहीं खुला। घर के दूसरे दरवाजे से बाहर आकर देखा कि मुख्य दरवाजे पर बाहर से ताला लगा था। उसी के साथ मीटर में से एक वायर के माध्यम से सर्किट बना रखा था जिससे तार के माध्यम से करंट मुख्य दरवाजे पर छोड़ा गया था। पुलिस ने अज्ञात पर केस दर्ज कर संदेही जीवन की तलाश शुरू कर दी है।
खातेगांव टीआई तहजीब काजी ने बताया प्राथमिक जांच में पता चला है कि नप में दैनिक वेतन भोगी जीवन कोरकू एसडीएम जैन के निवास पर पेड़-पौधों में पानी देने का काम करता है। जीवन की साइकिल और फोटो घटनास्थल पर मिले हैं। वह फरार है।
जीवन ने ड्राइवर से कहा था घर पर नहीं है साहब -इधर, एसडीएम के ड्रायवर ने बताया रविवार सुबह 9 बजे जब मैं बंगले पर पहुुंचा तो जीवन ने मुझसे कहा कि साहब घर पर नहीं हैं, नेमावर गए हुए हैं, तुम घर जाओ। जीवन कुछ घबराया हुआ लग रहा था। जीवन ने अन्य कर्मचारियों को भी फोन करके कहा था कि साहब बाहर गए हैं, काम पर मत आना। पुलिस संदेह के आधार पर जीवन को ढूंढ़ रही है।
खातेगांव के एसडीएम निवास के दरवाजे पर करंट का तार। बंगले पर रोज पौधों को पानी देने वाले कर्मचारी को पुलिस तलाश रही है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva